stanford-oval/wikipedia huggingface dataset:
Grey Gardens (täsmennyssivu)

Grey Gardens voi tarkoittaa seuraavia:
Grey Gardens, kiinteistö East Hamptonissa New Yorkin osavaltiossa
Grey Gardens, Albert ja David Mayslesin ohjaama ja tuottama dokumenttielokuva vuodelta 1975
Grey Gardens, musikaali vuodelta 2006
Grey Gardens, Michael Sucsyn ohjaama elämäkertaelokuva vuodelta 2009
”Grey Gardens”, Rufus Wainwrightin esittämä kappale vuonna 2001 ilmestyneellä albumilla Poses
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grey Gardens”, voi hakea sivunnimihaulla, laajalla sivunnimihaulla tai tekstihaulla.
Gemma Bellincioni

Gemma Bellincioni ja Roberto Stagno Cavalleria rusticanassa
Matilda Cesira eli Gemma Bellincioni (18. elokuuta 1864 Monza – 23. huhtikuuta 1950 Napoli) oli italialainen sopraano. Hän syntyi laulajien tyttäreksi ja teki oopperadebyyttinsä Napolissa 1880. Hän esiintyi seuranneiden vuosikymmenien aikana runsaasti Euroopassa ja Etelä-Amerikassa, mutta esiintyi vain kerran Lontoossa (1895) eikä koskaan Metropolitan-oopperassa.
Bellincioni loi Santuzzan roolin Pietro Mascagnin oopperassa Cavalleria rusticana vuonna 1890. Turidduna oli teoksen kantaesityksessä Roberto Stagno, jonka kanssa Bellincioni oli mennyt naimisiin Argentiinassa vuonna 1886. Bellincioni loi myös Umberto Giordanon Fedoran nimiroolin vuonna 1898. Hän kirjoitti ohjeistusta laulajille sekä omaelämäkerran Io e il palcoscenico (Milano, 1920). Viimeiset vuotensa laulaja vietti Napolissa, jossa hän kuolikin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gemma Bellincioni
GameStop

| GameStop |
| --- | --- |

Osake:  NYSE: GME
ISIN:  US36467W1099
Perustettu:  1984
Kotipaikka:  Grapevine, Texas, Yhdysvallat
Tuotteet:  videopelit, pelikonsolit
Henkilöstö:  20 000 (2016)
Kotisivu:  www.gamestop.com
Infobox OKVirheellinen NIMI-arvo: 
GameStop-myymälä Madisonissa, Wisconsinissa
GameStop Corp. on Dallasissa, Texasissa Yhdysvalloissa perustettu ja liikevaihdoltaan maailman suurin tietokone- ja konsolipelien myyntiin keskittyvä maailmanlaajuinen kauppaketju.
Yhtiön liikevaihto oli vuonna 2007 7,093 miljardia Yhdysvaltain dollaria, ja sen osake on noteerattu New Yorkin pörssissä. Yhtiöllä oli toimintaa myös Suomessa.
Vuonna 2019 GameStop ilmoitti sulkevansa kaikki Suomessa sijaitsevat myymälänsä vaiheittain vuoden 2020 aikana.
GameTrust on yhtiön videopelien julkaisua tekevä nimike.
Tammikuussa 2021 GameStopin osakekurssi nousi jyrkästi piensijoittajien ryhdyttyä ostamaan osakkeita vastaiskuna suursijoittajille.
Aiheesta muualla

Kuvia tai muita tiedostoja aiheesta GameStop Wikimedia Commonsissa
Virallinen kotisivu
HudBay Minerals

HudBay Minerals Inc. (TSX: HBM) on kanadalainen kaivosyhtiö. Se perustettiin vuonna 1927 nimellä Hudson Bay Mining & Smelting Co., Limited (HBMS), ja sen päätoimialue on Flin Flonin ympäristö Manitoban ja Saskatchewanin provinssien rajalla.
Hudson Bay Mining & Smelting Companyn historia

Hudson Bay Mining and Smelting Co., Limited on harjoittanut malminetsintää ja kaivostoimintaa Manitoban provinssissa Kanadassa vuodesta 1927 lähtien. Yhtiön perusti newyorkilainen Whitneyn perhe vuonna 1927. Yhtiön kotipaikka on Winnipeg.
Flin Flonin malmiesiintymän löysi vuonna 1914 ansastaja David Collins, joka esitteli löytönsä malminetsijä Tom Creightonille. Valtaushakemus rekisteröitiin 1915, mutta kaivos alkoi tuottaa vasta yli kymmenen vuoden kuluttua, sillä esiintymä oli laaja ja malmipitoisuus alhainen. Kaivos sijaitsi myös eristyksissä erämaassa, ja sinne oli rakennettava oma sulattamo.
Whitneyn perhe perusti Hudson Bay Mining and Smelting -yhtiön 1927, ja yhtiö hankki hallintaansa Filn Flonin esiintymän oikeudet. Vuoteen 1930 mennessä kaivos, sulattamo, vesivoimalaitos patoineen ja rautatie olivat toiminnassa.
21. joulukuuta 2004 HudBay Minerals Inc. (HudBay) hankki omistukseensa Anglo American plc:n omistaman Hudson Bay Mining and Smelting Co, Limitedin. Kauppahinta oli 316 miljoonaa Kanadan dollaria. Hankinnan rahoitus tapahtui 143,8 miljoonan Kanadan dollarin julkisella osakeannilla sekä 175 miljoonan Yhdysvaltain dollarin suuruisella lainalla.
HudBay Mineralsin historia

HudBay Minerals Inc. perustettiin nimellä Pan American Resources, ja sen osakkeita alettiin noteerata Montrealin pörssissä vuoden 1996 kolmannella kvarttaalilla.
Yhtiö hankki omistukseensa Ontzinc Corporationin koko osakekannan 12. maaliskuuta 2002. Kaupan seurauksena yhtiö vaihtoi 15. syyskuuta 2002 nimekseen Ontzin Corporation.
Yhtiön hankkiessa omistukseensa Hudson Bay Mining and Smelting Co., Limitedin se vaihtoi 24. joulukuuta 2004 nimekseen HudBay Minerals Inc.
21. marraskuuta 2008 HudBay Minerals ja Lundin Mining Corporation julkistivat aikomuksensa yhdistää toimintonsa ja muodostaa uusi kanadalainen kaivostoiminnan johtava yhtiö. Fuusio kuitenkin epäonnistui, sillä se aiheutti HudBay Mineralsin osakkeiden arvon putoamisen lähes puoleen.
9. tammikuuta 2009 HudBay Minerals tiedotti lakkauttavansa kaivostoiminnan huoltoa lukuun ottamatta Chisel North Mine -kaivoksella sinkin hinnanlaskun ja kohonneiden kustannusten vuoksi. Kaivos lopetti toiminnan helmikuun lopulla. Kaivos sijaitsee Snow Laken kylässä Manitobassa, ja lakkauttaminen koski noin sataa kylän noin 800 asukkaasta.
Kaivostoiminta

HudBay Mineralsilla on toimintaa kahdessa maanalaisessa kaivoksessa Manitobassa. Trout Lake Mine ja uudempi 777 Mine sijaitsevat lähellä Flin Flonin kaupunkia. Kaivokset tuottavat sinkkiä ja kuparia sekä pieniä määriä kultaa ja hopeaa. Suljettu Chisel Lake Mine tuotti korkealaatuista sinkkimalmia pienellä tuotantoteholla.
Aiheesta muualla

HudBay Minerals Inc.
GamePro

GamePro oli yhdysvaltalainen kuukausittain julkaistava videopelilehti. Lehti perustettiin Redwood Cityyn Kaliforniaan vuonna 1989, ja on sittemmin muuttanut päämajaansa kolmesti.
Lehti oli tunnettu sen tekijöiden käyttämistä sarjakuvamaisista avatareista. Tämä johti joihinkin syytöksiin,selvennä että lehti on suunnattu nuoremmalle ja tavallisemmalle pelikansalle kuin sen kilpailijat. GamePro lopetti avatarien käytön tammikuussa 2004 lehden yleisilmeen muutoksen yhteydessä. Toinen ominaisuus, josta GamePro on tunnettu, on sen mestarivinkit, pienet kuvakaappausten oheen kirjoitetut pelineuvot. Lehdessä on myös huijauskoodipalsta.
GameProsta on ilmestynyt useita muunkielisiä versioita, kuten saksalainen, turkkilainen, australialainen, brasilialainen ja kreikkalainen. Jotkin näistä julkaisuista jakavat saman sisällön alkuperäisen version kanssa, kun taas toisissa on samaa vain nimi ja logo. Myös tv-sarja GamePro TV oli olemassa, mutta kilpailu samankaltaisen Video Power -ohjelman
kanssa johti sen lopettamiseen lyhyeen.
Lehti on lopetettu verkossa ja painettuna versiona vuonna 2011.
Aiheesta muualla

The official GamePron verkkosivut (englanniksi)
Growtopia

| Growtopia |
| --- | --- |

Kehittäjä:  Robinson Technologies, Ubisoft
Julkaisija:  Robinson Technologies ja Ubisoft
Jakelija:  Google Play, App Store ja Steam
Julkaistu:  2013
Lajityyppi:  massiivinen monen pelaajan verkkopeli ja hiekkalaatikkopeli
Pelimuoto:  PEGI: 12, Apple: 12+
Ikäluokitus:  ESRB: 10 vuotta tai vanhempi 
Alusta:  Android, iOS, Windows
Hinnoittelutapa:  Ilmainen (mahdollisuus mikromaksuihin)
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Growtopia on Robinson Technologies -yhtiön kehittämä ja julkaisema hiekkalaatikkotyyppinen moninpeliä tukeva videopeli. Pelissä pelaajat voivat käydä kauppaa, jutella ja rakentaa maailmoja.
Growtopian tekijät Mike Hommel ja Seth Robinson ilmoittivat helmikuussa 2017 myyvänsä pelin Ubisoftille, joka nykyään vastaa pelin ylläpidosta ja päivityksistä.
Growtopia on ollut Suomessa erittäin suosittu alakoululaisten keskuudessa. Pelissä on mahdollisuus anastaa toisen pelaajan omaisuutta, mikä on herättänyt keskustelua. Ainakin Suomessa on nähty lieveilmiö, jossa peliä pelanneet lapset ja nuoret ovat olleet tarpeettomasti yhteydessä hätäkeskukseen jouduttuaan huijauksen kohteeksi.
Growtopian ikäraja on 12 vuotta. Pelin turvallisuudesta vastaavat muun muassa Ubisoftin hallinto sekä pelin sisäiset moderaattorit.
Pelaaminen

Growtopiaa on kuvattu kahdessa ulottuvuudessa pelattavaksi versioksi Minecraftista. Pelaaminen käsittää materiaalin hankintaa, rakentamista ja vuorovaikutusta toisten pelaajien kanssa. Peli ei itsessään määritä pelaajalleen mitään tiettyä tavoitetta, vaan pelaajat määrittelevät päämääränsä itse.
Aiheesta muualla

Growtopian verkkosivut (englanniksi)
Robinson Technologiesin verkkosivut (englanniksi)
F-Securen asian­tuntija selvitti: Ei mitään merkkejä, että botit olisivat yrittäneet vaikuttaa presidentin­vaaleihin Twitterissä - Hs.fi 30.1.2018
Pekka Haavisto esiintyi Ylen vaalitentissä, tarkastimme faktat – tässä parhaat palat giffeinä - Nyt.fi 17.1.2018
Suomeen on syntynyt tuhansia Twitter-valetilejä lyhyessä ajassa – Supo: Ilmiö ei viittaa vaaleihin vaikuttamiseen - HS.fi 12.1.2018
Uudet verkkopelit koettelevat hyvän maun rajoja – "liikkeellä voi olla henkilöitä, joilla on rikollisia aikeita" - Yle Uutiset 23.1.2015
GameFAQs

GameFAQs on Internet-sivusto, joka tarjoaa ilmaiseksi tuhansia ohjeita, oppaita, huijauskoodeja ja pelitallennuksia tietokone- ja videopeleihin. GameFAQsin perusti Jeff "CJayC" Veasey joulukuussa 1995 ja sivusto on pikkuhiljaa kasvanut yhdeksi Internetin suurimmista pelitietokannoista.
Rekisteröinti sivustolle mahdollistaa kirjoittamisen keskustelualueelle, jossa on yli 260 miljoonaa viestiä 3,2 miljoonalta käyttäjältämilloin?, ja omien tekstien lisäämisen. Lähes kaikki sisältö on GameFAQsin käyttäjien lisäämiä, mutta melkein kaikki sivustolle lähetetty materiaali tarkastetaan ennen julkaisua.
GameFAQsin keskustelualueet oli vuosina 2004–2012 jaettu GameSpotin kanssa, jonka CBS myös omisti, ja ne päätyivät vain-luku-tilassa GameSpotin alaisuuteen vuonna 2012.
Vuodesta 2003 lähtien GameFAQsin on omisti kokonaan CNET Networks. Vuonna 2022 sivusto päätyi  Red Ventures -firman kautta Fandomin omistukseen.
Aiheesta muualla

GameFAQs
GameSpot – GameFAQsin tytäryhtiö
GameFAQsin keskustelualue (Arkistoitu – Internet Archive)
Game & Wario

| Game & Wario |
| --- | --- |

Kehittäjä:  Nintendo SPD Intelligent Systems
Julkaisija:  Nintendo
Jakelija:  Nintendo eShop
Ohjaaja:  Goro Abe Naoko Mori
Tuottaja:  Yoshio Sakamoto Toshio Sengoku Naoki Nakano
Taiteilija:  Daisuke Yasumatsu
Pelisarja:  WarioWare
Julkaistu:  JP 28. maaliskuuta 2013 NA 23. kesäkuuta 2013 EUR 28. kesäkuuta 2013 AUS 29. kesäkuuta 2013
Lajityyppi:  partypeli
Pelimuoto:  yksinpeli, moninpeli
Ikäluokitus:  PEGI: 7+
Alusta:  Wii U
Jakelumuoto:  Optinen levy ja digitaalinen lataus
Lisää peliartikkeleitaVideopelien teemasivulla
Infobox OK   : 
Game & Wario on Nintendon julkaisema partypeli, joka julkaistiin Wii U:lle vuonna 2013. Peli sisältää yhteensä 16 minipeliä, joista 12 on yksinpelattavia ja 4 moninpelattavia.
Peli sisältää myös moninpelitilan, jossa pelaajat kilpailevat vuorotellen toisiaan vastaan minipeleissä. Moninpeliä voi pelata enimmillään viisi pelaajaa.
Peli on saanut ristiriitaisen vastaanoton. Sillä on GameRankingsin sivuilla 61,30 % keskiarvo ja Metacriticin sivuilla 61 % keskiarvo. IGN antoi pelille arvosanaksi 5.1/10. Suomessa Pelaaja antoi pelille arvosanaksi 4/10, Dome.fi 2,5/5 ja V2.fi 58/100.
Aiheesta muualla

Pelin viralliset kotisivut (englanniksi)
GameSpy

| GameSpy |
| --- | --- |

Perustettu:  1996
Perustaja:  IGN
Lakkautettu:  21. helmikuuta 2013 (verkkosivut)  30. kesäkuuta 2014 (palvelu)
Kotipaikka:  Costa Mesa, Kalifornia, Yhdysvallat
Omistaja:  IGN
Kotisivu:  gamespy.com
Infobox OKVirheellinen NIMI-arvo: 
GameSpy (myös Game Spy Industries) oli IGN Entertainment -mediayhtiöön kuulunut tietokone- ja videopeliaiheisten verkkosivustojen joukko. GameSpy tarjosi peliaiheisten sivustojen ohella verkkopelipalveluita ja -ohjelmistoja. GameSpyn historia alkoi vuonna 1996 julkaistusta Quake-palvelinten hakuohjelmasta nimeltään QSpy. GameSpy toimi News Corporationin alaisuudessa ja sen pääkonttori sijaitsi Costa Mesassa, Kaliforniassa.
GameSpyn kotisivujen päivittäminen lopetettiin 21. helmikuuta 2013. IGN ilmoitti huhtikuussa 2014 lopettavansa GameSpy-palvelunsa 30. toukokuuta 2014.  Osa EA:n peleistä toimi kuitenkin vielä kuukauden tämän jälkeen. Tämän jälkeen useat moninpelit eivät enää kykene näyttämään pelaajalle saatavilla olevia pelipalvelimia, lakkautettavien pelien joukossa on muun muassa Battlefield 2, Crysis 2 ja Command & Conquer: Red Alert 3.
Useat pelikehittäjät ovat tehneet päivityksiä ja poistuneet Gamespy riippuvuudestaan siirtämällä moninpelinsä muihin palveluihin, esimerkiksi Arma 2: Operation Arrowhead siirtyi Steam palvelimien kautta toimivaan moninpeliin. Pelaajat yrittävät pitää Battlefield 2 -pelin moninpelilistoja pystyssä omilla palvelimillaan.
Aiheesta muualla

GameSpyn kotisivu
GameSpy Arena (Arkistoitu – Internet Archive)
IGN/GameSpy
IGN
Global Rock

| Global Rock Waltari |
| --- | --- | --- |

Studioalbumin tiedot
 Julkaistu: 20. maaliskuuta 2020
 Levy-yhtiö: Metalville
Listasijoitukset
  6.
Waltarin muut julkaisut
| You Are Waltari 2015 | Global Rock 2020 | 3rd Decade – The Anniversary Edition 2021 |
Global Rock on heavy metal -yhtye Waltarin neljästoista studioalbumi, joka julkaistiin 20. maaliskuuta 2020.
Kappaleet

Postrock – 4.36
Metal Soul – 4.26
Skyline – 3.59
The Way – 3.58
No Sacrifice – 5.17
Sick’n’Tired – 5.18
Boots – 5.40
Going Up The Country – 3.10
Orleans – 4.02
Had It All – 3.46
And The – 4.00
Sand Witch – 3.53
Beloved – 5.03
Arvostelut

Imperiumi: 8½/10
Inferno:
Kaaoszine: 8½/10
Soundi:
Aiheesta muualla

Global Rock Discogsissa. (englanniksi)
Albumi Global Rock Encyclopaedia Metallum -sivustolla (englanniksi)
Garth Castrén

Garth Christopher Castrén (s. 1939) on suomalainen diplomaatti, koulutukseltaan valtiotieteiden maisteri. Hän on ollut Suomen suurlähettiläs Lusakassa Sambiassa 1984–1987, ulkoministeriön neuvotteleva virkamies 1987, kehitysyhteistyöosaston apulaisosastopäällikkö 1988–1989, pääkonsuli New Yorkissa Yhdysvalloissa 1989–1992 ja suurlähettiläs Kairossa Egyptissä 1992–1997 ja Ankarassa Turkissa 2000–2004.
Germund Cederhielm

Germund Cederhielm (13. syyskuuta 1661 Ruotsi – 26. elokuuta 1741 Vinnerstad, Motala, Ruotsi) oli ruotsalainen laki- ja hallintomies.
Cederhielmin vanhemmat olivat maaherra, vapaaherra Germund Cederhielm vanhempi ja Maria Stenqvist. Hän opiskeli lakia Uppsalassa ja toimi 1681-1688 kihlakunnan tuomarina, tuli 1689 Itä-Göötanmaan varamaaherraksi, 1699 Svean hovioikeuden asessoriksi, 1704 Närken laamanniksi, 1711 Itä-Götanmaan laamanniksi ja samana vuonna Södermanlandin maaherraksi sekä Götan hovioikeuden presidentiksi 1723.  Vuosina 1725-1727 Cederhielm toimi Ison vihan jälkeisen ns. läntisen tutkijakunnan puheenjohtaja. Tutkijakunta käsitteli kansalaisten Turun, Porin ja Hämeen lääneissä virkamiehiä vastaan esittämiä laittomuuksia koskevia valituksia ja muutenkin pyrki esittämään keinoja maan tilanteen parantamiseksi. Tutkijakunta kiersi alueellaan kesällä 1725 valituksia kuuntelemassa, sen toiminta koettiin tehokkaaksi.
Cederhielmin ensimmäinen puoliso vuodesta 1683 oli Anna Margareta Nyman (k. 1716) ja toinen vuodesta 1719 kreivitär Frederika Henrietta Albertina Lewenhaupt (k. 1766).
Glynis Barber

Glynis Barber vuonna 2007.
Glynis Barber (oik. Glynis van der Riet, s. 25. lokakuuta 1955 Etelä-Afrikka) on eteläafrikkalainen näyttelijä, joka tunnetaan muun muassa Harriet Makepeacen roolista Taistelupari-sarjassa.
Barber on ollut naimisissa vuodesta 1989 vastanäyttelijänsä Michael Brandonin kanssa. Brandon näytteli Taisteluparin James Dempseytä. Barberilla ja Brandonilla on 21. lokakuuta 1992 syntynyt poika Alexander.
Elokuvat/Televisio

EastEnders (2010) – Glenda Mitchell
Kyläsairaala (2009) – Jean McAteer
New Tricks (2009) – Cheryl Brooker
Emmerdale (2006–2007) – DCI Grace Barraclough
Trial & Retribution (2006) – Dora Hills
Family Affairs (2005) – Belinda Heath
Jack Murphyn laki (2003) – Patricia Morris
The Afternoon Play (2003) – Brenda
Night & Day (2001–2002) – Fiona Brake
On the Nose (2001) – Anthea Davis
Hostile Waters: Antaeus Rising (2001) –  Church
Dark Realm (2001) – Mrs. Parker
Tohtorit (2000) – Miranda Stockton
The Bill (1999) – Victoria Smith
Highlander: The Raven (1999) – Rachael
Babes in the Wood (1998) – Angela
Beings (1998) – Nancy Preston
Déjà Vu (1997) – Claire
The Apocalypse Watch (1997) – Janine Courtland
Conqueror: A.D. 1086 (1995) – Victoria
Diagnosis Murder (1994) – Samantha Litvak
The Mirror Crack’d (1992) – Lola Brewster
Monsters (1989)
Edge of Sanity (1989) – Elisabeth Jekyll
Red Dwarf (1988) – Woman with Fur
Tales of the Unexpected (1988) – Lilian
Screen Two (1987) – Lucy
Taistelupari (1985–1986) – Det.Sgt. Harriet Makepeace
Love and Marriage (1986) – Fiona Jebb
Jane (1982-1984) – Jane
The Hound of the Baskervilles (1983) – Beryl Stapleton
The Wicked Lady (1983) – Caroline
Safari of No Return (1982) – Janice Jefferson
The New Adventures of Lucky Jim (1982) – Lucy Simmons
Tangiers (1982) – Beth
Blakes 7 (1978–1981) – Soolin
A Fine Romance (1981) – Linda
Bognor (1981) – Sihteeri
Sherlock Holmes and Doctor Watson (1980) – Meredith Stanhope
The Sandbaggers (1980) – Margaret Muller
The History of Mr. Polly (1980) – Christabel
Yesterday’s HeroV (1979) – Susan
BBC Play of the Month (1979) – Ethel Voysey
Terror (1972) – Carol Tucker
Aiheesta muualla

http://www.glynisbarber.com
Gemma Atkinson

Gemma Atkinson syyskuussa 2006.
Gemma Atkinson (s. 15. marraskuuta 1984 Bury, Suur-Manchester) on englantilainen näyttelijä ja malli. Hän on näytellyt muun muassa televisiosarjoissa Hollyoaks (Lisa Hunter), Casualty (Tamzin Bayle) ja Emmerdale (Carly Hope), sekä videopelissä Command & Conquer: Red Alert 3 (luutnantti Eva McKenna).
Atkinson otti vuonna 2017 osaa Isossa-Britanniassa suosittuun Strictly Come Dancing -tanssikilpailuun, jonka Suomessa esitettävä versio on Tanssii tähtien kanssa.
Aiheesta muualla

Virallinen kotisivu (englanniksi)
Gemma Atkinson Internet Movie Databasessa. (englanniksi)
Gemista

| Gemista |
| --- | --- |
 Täytettyjä paprikoita.
Alkuperä
Alkuperämaa:  Kreikka
Tiedot
Ruokalaji:  pääruoka
Tyyppi:  täytetyt kasvikset
Pääainesosat:  paprika tai tomaatti, riisi, yrtit
Gemista (kreik. γεμιστά, gemistá, ”täytetyt”; lausutaan ”jemista”) on kreikkalainen nimitys täytetyille kasviksille, yleensä paprikoille ja pihvitomaateille. Täytteenä käytetään yleensä riisiä ja yrttejä, mutta täyte voi olla myös jauhelihaa.
Gemistaa.
Gemista on esimerkki laderá-tyypin ruoista eli ruoista, jotka valmistetaan oliiviöljyyn. Gemistaa valmistetaan erityisesti kesäaikaan, kun paprikat ja tomaatit ovat tuoreita. Laajasti ottaen gemista voi viitata myös muihin täytettyihin ruokia-aineisiin, kuten täytetyt kesäkurpitsat, munakoisot ja sienet tai jopa merenelävät kuten mustekala.
Aiheesta muualla

Kuvia tai muita tiedostoja aiheesta Gemista Wikimedia Commonsissa
Garuda

Vishnu ja Lakshmi ratsastavat Garudalla.
Garuda (sanskritiksi गरुड, thaiksi ครุฑ) on hindulaiseen ja buddhalaiseen mytologiaan kuuluva isokokoinen tarulintu, jonka syntymästä ja elämästä kerrotaan Mahabharatassa. Vishnu-jumala käyttää sitä kulkuneuvonaan. Taruolennon kotipaikka on Meru-vuoren juurella kasvavassa metsässä, Himaphanissa. Garudan pahin vastustaja on käärmehahmoinen Naga, ja taiteessa se kuvataan usein kamppailussa käärmeen kanssa.
Garuda on myös Indonesian ja Thaimaan vaakunaeläin.
Aiheesta muualla

Himaphanin taruoliot(englanniksi)
Wikimedia Commonsissa on kuvia tai muita tiedostoja aiheesta .
Geórgios Orfanídis

| Mitalit | Mitalit | Mitalit |  |
| --- | --- | --- | --- |
|  Geórgios Orfanídis |  Geórgios Orfanídis |  Geórgios Orfanídis |  |
Maa:   Kreikka
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Ateena 1896 | 300 m sotilaskivääri |  |
|  Hopeaa | Ateena 1896 | 25 m olympiapistooli |  |
|  Hopeaa | Ateena 1906 | 50 m pistooli |  |
Geórgios D. Orfanídis (kreik. Γεώργιος Δ. Ορφανίδης; 1859 İzmir, Osmanien valtakunta – 1942) oli kreikkalainen ampuja ja olympiavoittaja. Hän osallistui Ateenan olympialaisiin 1896, Lontoon olympialaisiin 1908 ja välikisoihin 1906. Ensimmäisissä olympialaisissa Orfanídis osallistui kaikkiin viiteen lajiin. Hän voitti kultaa 300 metrin sotilaskiväärissä ja hopeaa 25 metrin olympiapistoolissa. Kymmenen vuotta myöhemmin Ateenan välikisoissa hän tähtäsi kultaa 50 metrin vapaapistoolissa, mutta Lontoon kisoissa Orfanídis ei enää pystynyt mitaleille.
Guanchin kieli

| Guanchi> Tiedot |
| --- | --- |
Alue:  Kanariansaaret
Puhujia:  0
Sija:  sammui 1600-luvulla
Kielitieteellinen luokitus
Kielikunta:  afroaasialaiset kielet
Kieliryhmä:  berberikielet
 Ohje 
Guanchin kieli on kuollut afroaasialainen kieli. Sitä puhuivat Kanariansaarten alkuperäisasukkaat, joita kutsutaan yleisnimellä guanchit. 1400–luvulla Kanariansaarille tuli eurooppalaisia valloittajia, ja saaret joutuivat yksi toisensa perään Espanjan hallinnon alaisuuteen. Guancheista moni joutui orjaksi joko omalla saarellaan tai muualle Eurooppaan, jolloin kieli alkoi kuolla vähitellen.
Guanchin kielestä tunnetaan vain yksittäisiä sanoja ja muutamia lauseita. Kieltä kirjoitettiin tiettävästi tifinaghilla, kuten muitakin berberikieliä.
Grey Gardens (dokumenttielokuva)

| Gray Gardens |
| --- | --- |

Ohjaaja:  Albert Maysles David Maysles
Käsikirjoittaja:  Albert Maysles David Maysles
Tuottaja:  Albert Maysles David Maysles Ellen Hovde Muffie Meyer
Kuvaaja:  Albert Maysles David Maysles
Leikkaaja:  Ellen Hovde Muffie Meyer Susan Froemke
Pääosat:  Edith ”pikku-Edie” Ewing Bouvier Beale Edith ”iso-Edie” Bouvier Beale
Valmistustiedot
Valmistusmaa:  Yhdysvallat
Tuotantoyhtiö:  Portrait Films
Levittäjä:  Netflix
Ensi-ilta:  1975
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Grey Gardens on vuonna 1975 ensi-iltansa saanut yhdysvaltalainen dokumenttielokuva. Dokumentti kertoo kahden Edith Beale -nimisen naisen jokapäiväisestä elämästä. Dokumentista on tehty elokuva ja Broadway-näytelmä.
Aiheesta muualla

Grey Gardens Internet Movie Databasessa (englanniksi)
Geórgios Fasoulás

Geórgios Fasoulás (kreik. Γεώργιος Φασουλάς, 27. kesäkuuta 1946 – 28. lokakuuta 2002) oli kreikkalais-suomalainen arkkitehti, joka on suunnitellut muun muassa Joensuun keskustassa sijaitsevan kauppakeskus Iso Myyn, Mehtimäen jäähallin, päiväkoti Tarpojan sekä Kauppakeskus Metropolin. Arkkitehtikilpailussa, joka koski Joensuun Marjalan asunto- ja vapaa-ajan alueen aatekilpailua, hänen yhdessä arkkitehtien Heikki Hoppanian ja Antti Pihkalan kanssa tekemänsä suunnitelma lunastettiin.
Fasoulás kuoli kesken Iso Myyn suunnittelun, mutta hänen suunnitelmansa perusajatus säilyi loppuun saakka.
Gerard Bernacki

Gerard Bernacki
Gerard Bernacki (3. marraskuuta 1942 Ksiazenice – 21. joulukuuta 2018 Prudnik) oli puolalainen roomalaiskatolinen piispa. Hänet vihki papiksi 4. kesäkuuta 1967 Katowicen hiippakuntaan Herbert Bednorz. Hänet nimitettiin Katowicen vihkipiispaksi sekä Oppidum Consilinumin titulaaripiispaksi 18. maaliskuuta 1988, ja piispaksi vihkiminen seurasi 16. huhtikuuta. Pääkonsekraattorina toimi Damian Zimoń, jota avustivat Stanisław Nowak ja Alfons Nossol.
Bernacki erosi vihkipiispan tehtävistään 31. tammikuuta 2012.
Gerard Claret

Gerard Claret (s. 1951 Ordino, Andorra) on andorralainen viulisti. Claret on toiminut kapellimestarina Andorran kansallisessa kamariorkesterissa.
Gerard Claretin veli Lluís Claret on tunnettu sellisti.